b'\n_START_ARTICLE_\nWiesenburg slott\n_START_PARAGRAPH_\nWiesenburg slott (tysk: Schloss Wiesenburg) er et slott i landsbyen Wiesenburg, Landkreis Potsdam-Mittelmark i den tyske delstaten Brandenburg. Slottet finnes i Naturpark Hoher Fl\xc3\xa4ming. Slottsparken p\xc3\xa5 123 hektar, strekker seg mellom slottet og Wiesenburg stasjon.\n_START_SECTION_\nHistorie\n_START_PARAGRAPH_\nSlottets historie skriver seg tilbake til 1100-tallet. Det ble grunnlagt i forbindelse med at Albrekt Bj\xc3\xb8rnen \xc3\xb8nsket \xc3\xa5 bygge en forsvarslinje mot venderne. Wiesenburg slott ble som ett av flere oppf\xc3\xb8rt som ledd i denne forsvarslinjen. Bortsett fra det eldste t\xc3\xa5rnet er det ikke mer igjen av bygningen fra den tiden, og det meste av bygningsmassen som st\xc3\xa5r idag stammer fra 1600-tallet. _NEWLINE_Etter den andre verdenskrigen ble slottet brukt som skole med hovedvekt p\xc3\xa5 russisk (Erich Weinert-Oberschule), som ble nedlagt i 1992. Slottet eies privat og ble ferdig oppusset i 2003.'